**Zsáka Nagyközségi Önkormányzat Polgármesterének**

**../2020.(…..) számú rendelete a** [**19/2019.(XI.18.**](http://www.sarretudvari.hu/helyi_rendeletek/2/14_2004_XI_25%20.pdf)) **számú önkormányzati rendeletével jóváhagyott Településképi rendelet módosításáról**

Zsáka Nagyközségi Önkormányzat **Polgármestere** a településkép védelméről szóló 2016. évi LXXIV. törvény 12. § (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában, valamint az épített környezet alakításáról és védelméről szóló 1997. évi LXXVIII. törvény 57. § (2) és (3) bekezdésében meghatározott feladatkörében eljárva – a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 43/A. §-ában biztosított véleményezési jogkörében eljáró

* az állami főépítészi hatáskörében eljáró Hajdú- Bihar Megyei Kormányhivatal;
* Nemzeti Média- és Hírközlési Hatóság;
* Hortobágyi Nemzeti Park Igazgatóság;
* Hajdú-Bihar Megyei Kormányhivatal Debreceni Járási Hivatala Hatósági Főosztály Építésügyi és Örökségvédelmi Osztályát
* az erről szóló külön önkormányzati rendeletben partnerségi egyeztetésre megjelölt partnerek

véleményének kikérésével – a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdését figyelembe véve - a következőket rendeli el:

**1.§**

**A TKR. 6.§.(4) b**bekezdés helyére az alábbi lép:

*b) Az országos főúthoz és mellékutakhoz (Deák Ferenc úthoz, Kossuth utcához, Rákóczi utcához) kapcsolódó ingatlanok.*

**2.§**

**A TKR. 9.§.(2)** bekezdés helyére az alábbi lép:

1. *Területi építészeti követelmények:*
2. *A beépítés telepítési módja: ~~Az épületek építési helyen belüli elhelyezésének szabályait, a terület sajátosságainak figyelembe vételével, a Hész. övezeti előírásai határozzák meg, annak figyelembe vételével, hogy:~~*

 *~~A rendeltetési egységet magába foglaló épületet (és/vagy egy tároló épület) az utcavonalon, vagy a rendeltetési egységet magába foglaló épületet az utcavonaltól 1-3,0 méter távolságra is el lehessen helyezni. Az épületek utcavonalhoz viszonyított távolságát (hagyományos értelemben előkert méretét, vagy előkert nélküliséget)~~*

*A beépítés módja oldalhatáron álló. Az építési hely és utcai telekhatár viszonylatát tekintve, előkert nélkül kell meghatározni. Az utca felöli épületek utcavonalhoz viszonyított helyzete vegyes, így az épületet vagy utcavonalon állóan, vagy az utcavonaltól a helyi jellegzetességnek megfelelő 1-3,0 méter távolságra kell elhelyezni.*

1. *Szintszám: A beépítés földszintes. ~~Az előírt szintszámból is következő, megengedett legnagyobb homlokzatmagasság értékét a Hész. övezeti előírásainak keretei között kell meghatározni.~~*

**3.§**

**A TKR. 14/A.§**kiegészül az alábbi új (3) bekezdéssel:

1. *A település szempontjából jelentős eseményről való tájékoztatás érdekében egy évben összesen 12 naptári hét időtartamára köztulajdonban álló ingatlanon lakó- és vegyes területen nem csak utcabútor igénybevételével lehetséges, míg a különleges- és egyéb területen utcabútor igénybe vételével lehetséges.*

**4.§**

**Hatályon kívül helyező rendelkezés:**

Hatályon kívül helyeződik a TKR. 18.§ (1) c) pontja.

*~~c) Közterületen információs vagy más célú berendezés elhelyezése, átalakítása, megváltoztatása esetén, a teljes közigazgatási területen.~~*

**5.§.**

Ez a rendelet a kihirdetését követő napon lép hatályba.

Jelen rendelet a módosításra kerülő előírásokat tartalmazza. A módosítással nem érintett előírások továbbra is hatályban maradnak.

Zsáka, 2020. május………..

 polgármester jegyző

A rendelet kihirdetve: 2020. május .…

 jegyző